༄༅། །གསོལ་འདེབས་དང་མགུར་འབུམ་གྱི་སྐོར་བཞུགས་སོ། །
༄༅། །རྗེ་ན་མོ་གུ་རུ། སྐབས་འདི་ཉིད་དུ་གསོལ་བ་འདེབས་སོ། །ཁྱོད་བླ་མ་མཆོག་
གི་སྤྲུལ་སྐུ། །ང་རང་ལུས་རྩ་ཡི་དཀྱིལ་འཁོར། །ཆོས་བུམ་པའི་དབང་བསྐུར་སྩལ་བས། །
དོན་དམིགས་བཅས་ལྷ་ཡི་དཀྱིལ་འཁོར། །དུས་དེ་རིང་འགག་མེད་དུ་ཤར་རོ། །སྐབས་འདིར་
ཡང་གསོལ་བ་འདེབས་སོ། །ཁྱོད་བླ་མ་བདེ་ཆེན་ལོངས་སྐུ། །ང་འགྱུར་མེད་དོན་ཆེན་ཡི་གེ །
ཆོས་གསང་བའི་དབང་བསྐུར་སྩལ་བས། །དོན་བདེ་དྲོད་རང་འབར་དུ་སྐྱེས་སོ། །སྐབས་འདིར་
ཡང་གསོལ་བ་འདེབས་སོ། །ཁྱོད་བླ་མ་ཡེ་ཤེས་ཆོས་སྐུ། །ང་རང་སེམས་གསལ་སྟོང་འཛིན་
མེད། །ཆོས་གསུམ་པའི་དབང་བསྐུར་སྩལ་བས། །དོན་གསལ་སྟོང་འཛིན་མེད་དུ་ཤར་རོ། །
སྐབས་འདིར་ཡང་གསོལ་བ་འདེབས་སོ། །ཁྱོད་བླ་མ་གནས་ཚུལ་གྱི་སྐུ་མཆོག །ང་རང་སེམས་
གདོད་ནས་སྐྱེ་མེད། །ཆོས་བཞི་པའི་དབང་བསྐུར་སྩལ་བས། །དོན་གསལ་སྟོང་འཛིན་མེད་དུ་
ཤར་རོ། །སྐབས་འདིར་ཡང་གསོལ་བ་འདེབས་སོ།། །།